b"\n_START_ARTICLE_\nImplant de mama de polipropil\xc3\xa8\n_START_PARAGRAPH_\nL'implant de mama de polipropil\xc3\xa8, tamb\xc3\xa9 conegut com a implant sal\xc3\xad o implant mamari de corda, \xc3\xa9s un tipus de mamopl\xc3\xa0stia d'augment que utilitza el polipropil\xc3\xa8 per augmentar el volum de les mamelles. Els implants de polipropil\xc3\xa8 contenen fils que irriten l'interior del lloc de l'implant. La zona afectada absorbeix aigua gradualment, acumulant s\xc3\xa8rum a una mitjana de 0,01% en volum en 24 hores. Aquesta caracter\xc3\xadstica fa que siguin l'\xc3\xbanic tipus d'implant de bust que continua creixent despr\xc3\xa9s de la cirurgia. El creixement nom\xc3\xa9s pot ser alleugerat traient regularment el s\xc3\xa8rum mitjan\xc3\xa7ant una xeringa. El m\xc3\xa8tode fou desenvolupat per el Dr. Gerald W. Johnson._NEWLINE_Amb implants de polipropil\xc3\xa8 es poden obtenir mesures de pit espectaculars, mesures que no es podrien obtenir amb la cirurgia pl\xc3\xa0stica convencional. Normalment nom\xc3\xa9s dones que es dediquen a la ind\xc3\xbastria del sexe i a trencar r\xc3\xa8cords escullen sotmetre's a aquest tipus d'implants de bust. Les m\xc3\xa9s conegudes s\xc3\xb3n Chelsea Charms, Kayla Kleevage, Lolo Ferrari, Maxi Mounds i Minka.\n_START_SECTION_\nComplicacions\n_START_PARAGRAPH_\nLa decisi\xc3\xb3 es fa a costa d'un gran sacrifici personal, car el volum i el pes dels pits \xe2\x80\x94cada un dels pits de Lolo Ferrari (1963 - 2000) pesava 2,8 kg i contenia 3 litres de s\xc3\xa8rum\xe2\x80\x94 causa sofriments molt greus a la portadora. Entre aquests cal destacar, a part de l'extrema incomoditat que sovint provoca insomni, problemes de respiraci\xc3\xb3 provocats per la constant opressi\xc3\xb3 del t\xc3\xb2rax, tensions musculars i dolors d'esquena._NEWLINE_Aquestes intervencions quir\xc3\xbargiques es varen prohibir a la Uni\xc3\xb3 Europea i als Estats Units a causa de les complicacions m\xc3\xa8diques i el dubte si els inconvenients i patiments molt reals que l'implant causa a la portadora realment s\xc3\xb3n superats pels hipot\xc3\xa8tics avantatges econ\xc3\xb2mics futurs. Les operacions fetes als Estats Units es varen fer abans del 2001, any en qu\xc3\xa8 l'Administraci\xc3\xb3 de Drogues i Aliments (FDA) va prohibir-les."